Ericu950/Stoicheia-meter-silver huggingface dataset:
διδάσκει δὲ δι ὅλης τῆς προκειμένης ἱστορίας ὁ λόγος ἐν τοῖς καιροῖς τῶν διωγμῶν , εἴ ποτε κρίνειεν ὁ θεὸς τὸν λαὸν αὐτοῦ ἢ καὶ τὴν ἐκκλησίαν αὐτοῦ παραδοῦναι τοῖς τὴν θεοσέβειαν ἐλαύνουσι , μὴ δεῖν ἀναχωρεῖν τῆς ἐνθέου πίστεως μη δὲ τῆς ἐπὶ τὸν θεὸν πεποιθήσεως ἀφίστασθαι μη δ ἀπογινώσκειν τὰς τοῦ θεοῦ διαλλαγὰς μη δὲ ἐπὶ τὸν Αἰγυπτιακὸν βίον αὐτομολεῖν , λέγω δὲ τὸν τῶν εἰδωλολατρῶν ·
πολλοὶ γὰρ ἐν τοῖς τοιούτοις καιροῖς ἀποστατήσαντες τοῦ τῆς θεοσεβείας λόγου τὰς ἐλπίδας ἀνήρτησαν ἑαυτῶν τῆς τῶν εἰδωλολατρῶν βοηθείας .
ἀλλὰ γὰρ μετὰ τὰ προλεχθέντα πάλιν ἐπισυνάπτει τὴν ἐπάνοδον τῶν ἀπὸ τῆς αἰχμαλωσίας ἐπανηξόντων προασπίσοντος αὐτῷ τοῦ θεοῦ καί φησιν ὅτι ὥσπερ λέων τὸ βασιλικὸν καὶ πάντων ἰσχυρότατον θηρίων κινήσας ἑαυτὸν ἐπὶ τροφῆς θήραν ἐπιπηδᾷ προβάτων ποίμνῃ μη δὲ τὰς κραυγὰς τῶν ποιμένων μη δὲ τὸ πλῆθος τῶν ἐλαυνόντων ἐπιστρεφόμενος , οὕτως αὐτὸς ὁ κύριος ἐπιθήσεται τοῖς πολεμίοις καὶ τὸν ἑαυτοῦ λαὸν ἐξ αὐτῶν ῥύσεται ἀποκαταστήσας τε αὐτὸν εἰς τὸν ἑαυτοῦ τόπον τὸν ἐν Ἰερουσαλήμ .
οὕτως αὐτῶν ὑπερασπίσει ὥς ἐστιν ἰδεῖν πολλάκις ἐν τῇ τῶν ὀρνέων φύσει τὰς τῶν νεοττῶν μητέρας περιιπταμένας ἀμφὶ τὴν καλιὰν καὶ τῶν νεοττῶν ὑπερμαχούσας , οὕτως γὰρ καὶ αὐτὸς ὑπερασπίσει τῆς Ἰερουσαλήμ .
ἐπαγγειλάμενος τῆς Ἰερουσαλὴμ ὑπερασπίσειν ὁ θεὸς προσφωνεῖ τοῖς εἰς τὴν Αἴγυπτον εἰσεληλυθόσιν ἑξῆς λέγων ·
ἐπιστράφητε , οἱ τὴν βαθεῖαν βουλὴν βουλευόμενοι καὶ ἄνομον .
ἔξεστι γὰρ εἰσέτι καὶ νῦν μετανοήσαντας ἐπανελθεῖν εἰς τὴν ἑαυτῶν γῆν , μαθόντας ὁποῖα ἐπήγγελται περὶ αὐτῆς ὁ θεός .
Εἶτ  ἐπαγγέλλεται ὅτι κατὰ τὸν καιρὸν ἐκεῖνον , καθ ὃν τὰ τῆς ἐπανόδου γενήσεται τῷ λαῷ , οὐκέτ εἰδωλολατρίαν ἐν αὐτοῖς συστήσεται .
ὅτι τῇ ἡμέρᾳ ἐκείνῃ ἀφελοῦνται οἱ ἄνθρωποι τὰ χειροποίητα 0 .
καὶ τοῦτο δὲ παρίστησιν ἡ ἱστορία ·
μετὰ γὰρ τὸ ἐπανελθεῖν αὐτοὺς ἀπὸ Βαβυλῶνος καὶ ἀνεγεῖραι δεύτερον τὸν ἐν Ἱεροσολύμοις ναὸν οὐκέτι φαίνονται εἰδώλοις χρησάμενοι .
Εἶτα ἐπειδήπερ τὸν Ἀσσύριον φοβούμενοι κατέλιπον τὴν ἐν τῇ Ἰουδαίᾳ οἴκησιν καὶ κατέφυγον ἐπὶ τὴν Αἴγυπτον , ἐπαγγέλλεται αὐτοῖς τὴν τοῦ Ἀσσυρίου πτῶσιν λέγων ·
καὶ πεσεῖται ὁ Ἀσσοὺρ μαχαίρᾳ οὐκ ἀνδρός .
σημαίνει δὲ τὴν καθαίρεσιν τῆς τῶν Ἀσσυρίων βασιλείας καὶ τὴν πτῶσιν αὐτῶν , ὥσπερ ἀφ ὕψους τοῦ προτέρου βασιλικοῦ ἀξιώματος ἐπὶ τὸ ταπεινὸν φερομένου 0 ·
καὶ τοῦτο αὐτοῖς φησι συμβήσεται οὐκ ἐξ ἀνθρωπίνης ἐφόδου , ἀλλ ἐκ τῆς τοῦ θεοῦ κατ αὐτῶν ὀργῆς .
εἰ γὰρ καὶ τὰ μάλιστα ἐδόκουν ἄνθρωποι ὑπηρέται γεγονέναι τῆς καθαιρέσεως αὐτῶν , ἀλλ αὐτὸς ἦν ὁ θεὸς ὁ διὰ τῶν ἀνθρώπων καθαιρῶν αὐτούς .
διὸ ἀνωτέρω ἐλέγετο ἐν τῇ περὶ Βαβυλῶνος προφητείᾳ ·
ἰδοὺ ἐγὼ ἐπεγερῶ ὑμῖν τοὺς Μήδους .
πέτρᾳ γὰρ περιληφθήσονται ὡς χάρακι καὶ ἡττηθήσονται , ὁ δὲ φεύγων ἁλώσεται , τάδε λέγει κύριος , ὁ Σύμμαχος οὕτως ἐξέδωκε ·
πέτρα αὐτοῦ , δῆλον δ ὅτι τοῦ Ἀσσυρίου , φοβερὰ παρελεύσεται καὶ ἡττηθήσονται οἱ ἄρχοντες αὐτοῦ φησι κύριος 0 .
πέτραν δὲ λέγει τοὺς Ἀσσυρίους , τὸ πάλαι στερρὸν καὶ βέβαιον καὶ ἰσχυρὸν τῆς βασιλείας αὐτοῦ , ὅπερ παρελεύσεται ὁ λόγος φησὶ τὴν καθαίρεσιν αἰνιττόμενος τῆς τῶν Ἀσσυρίων δυναστείας .
εἶτά φησι ·
μακάριος ὃς ἔχει ἐν Σιὼν σπέρμα καὶ οἰκείους ἐν Ἰερουσαλήμ 0 .
καὶ διὰ τούτου δὲ προτρέπει τοὺς εἰς τὴν Αἴγυπτον ὁρμήσαντας μὴ ἀναχωρεῖν τοῦ τόπου , ἔνθα ἦν ὁ νεὼς τοῦ θεοῦ ·
ἀλλὰ καὶ μακαρίζει τοὺς ἕξοντας ἐν Σιὼν σπέρμα καὶ ἐν Ἰερουσαλὴμ οἰκείους διὰ τὸ μέλλειν αὐτὴν ἀνανεοῦσθαι καὶ τὴν οἰκείαν αὖθις ἀναλαμβάνειν δόξαν ἢ καὶ κρείττονα ἧς εἶχε πρότερον 0 .
διὸ ἐλέγετο ἐνἑτέροις ·
καὶ ἔσται ἡ δόξα τοῦ οἴκου τούτου ἡ ἐσχάτη ὑπὲρ τὴν πρώτην .
εἰδέναι δὲ χρή , ὅτι τὸ μὲν μακάριος οὐδεὶς τῶν ἑρμηνευτῶν εἴρηκεν .
ὃς ἔχει ἐν Σιὼν σπέρμα καὶ οἰκείους ἐν Ἰερουσαλήμ , ὁ μὲν Σύμμαχός φησιν ·
κύριος ἔχει πῦρ ἐν Σιὼν καὶ κλίβανον ἐν Ἰερουσαλήμ , ὁ δὲ Ἀκύλας καὶ Θεοδοτίων φῶς αὐτῷ ἐν Σιὼν καὶ κλίβανος αὐτῷ ἐν Ἰερουσαλὴμ εἰρήκασι , διδάσκοντος τοῦ λόγου ὅτι ὁ τῶν ὅλων θεὸς καὶ κύριος ὁ κατὰ τοῦ Ἀσσυρίου ἀπειλήσας τὰ λελεγμένα ἔχει πῦρ ἐν Σιὼν καὶ κλίβανον ἐν Ἰερουσαλήμ , ἵν ὅτε βούλεται τῷ πυρὶ τούτῳ καὶ τῷ κλιβάνῳ κατακαύσῃ καὶ κατοπτήσῃ τοὺς καύσεως δεομένους .
διὸ οὐ προσήκει καταφρονεῖν τῆς τοῦ θεοῦ πόλεως .
ταῦτα δὲ καὶ περὶ τῆς ἐκκλησίας εἰκότως ἂν ῥηθείη , ἐπειδήπερ ἡ πόλις τοῦ θεοῦ ἡ δεδοξασμένη αὐτή ἐστι , περὶ ἧς εἴρηται ·
ἔστι γὰρ καὶ ἐν αὐτῇ πῦρ καὶ κλίβανος εἰς τὸ καταφλέγειν καὶ ἀναλίσκειν τὰ ἐν ἑκάστῃ ψυχῇ ξύλα καὶ χόρτον καὶ καλάμην .
φῶς αὐτῷ ἐν Σιὼν καὶ κλίβανος αὐτῷ ἐν Ἰερουσαλήμ , διὰ μὲν τοῦ φωτὸς ἀξίους τῶν συναγομένων τὸ φῶς εἰρῆσθαι ἐκλεξόμεθα , διὰ δὲ τῆς καύσεως καὶ καθάρσεως χρείαν ἔχοντας τό 0 ·
κλίβανος ἐν Ἰερουσαλήμ .
ἡ μὲν τῶν Ἑβδομήκοντα ἔκδοσις συνάπτει ταῦτα τῇ ἀνωτέρω κειμένῃ διανοίᾳ ·
προειποῦσα γάρ 0 ·
τάδε λέγει κύριος Μακάριος ὃς ἔχει ἐν Σιὼν σπέρμα καὶ οἰκείους ἐν Ἰερουσαλήμ , ἀκολούθως ἐπήγαγε τό ·
ἰδοὺ γὰρ βασιλεὺς δίκαιος βασιλεύσει , καὶ ἄρχοντες μετὰ κρίσεως ἄρξουσιν ·
ἐπειδὴ γὰρ ταῦτα μέλλει γίγνεσθαι ἐν τῇ Ἰερουσαλήμ , εἰκότως μακαρίζει τοὺς μέλλοντας τούτων ἐν αὐτῇ ἀπολαύειν , κατὰ δὲ τοὺς λοιποὺς ἑρμηνευτὰς ἐπειδὴ τὸ φησὶ κύριος τῇ ἀνωτέρῳ διανοίᾳ συνῆψαν τὰ προκείμενα ἐξ ἑτέρας ἀρχῆς ἰδιαζούσης προσηνέγκαντο .
διὸ κατὰ μὲν τὸν Σύμμαχον εἴρηται ·
ἰδοὺ εἰς δικαιοσύνην βασιλεύσει βασιλεύς , κατὰ δὲ τὸν Ἀκύλαν 0 ·
ἰδοὺ εἰς δίκαιον βασιλεύσει βασιλεύς , καὶ κατὰ τὸν Θεοδοτίωνα ὁμοίως 0 .
εἰκὸς μὲν οὖν ταῦτα Ἰουδαίων παῖδας ἀνοίσειν ἐπὶ τὸν Ζοροβάβελ , ἐκ φυλῆς μὲν Ἰούδα γενόμενον καὶ ἐκ τῆς τοῦ Δαυὶδ διαδοχῆς , ἡγησάμενον δὲ τῆς ἀπὸ Βαβυλῶνος ἐπανόδου τῶν ἀπὸ τῆς αἰχμαλωσίας ἐπιστρεψάντων κατὰ τοὺς Κύρου τοῦ Περσῶν βασιλέως χρόνους 0 .
καὶ ἄρχοντας δὲ μετὰ κρίσεως ἄρξειν εἴποιεν ἂν τοὺς ἅμα τῷ Ζοροβάβελ εἶναι Ἰησοῦν , δηλαδὴ τὸν τοῦ Ἰωσεδὲκ τὸν ἱερέα τὸν μέγαν καὶ ὅσοι ἄλλοι κατὰ τούτους ἐγνωρίζοντο .
τὰ δ ἑξῆς ἐπιφερόμενα οὐχ ἡγοῦμαι δύνασθαι αὐτοὺς ἀποσώσειν , λέγω δὲ τό ·
καὶ φανήσεται ἐν Σιὼν ὡς ποταμὸς φερόμενος ἔνδοξος ἐν γῇ διψώσῃ καὶ τὰ τούτοις ἐπισυνημμένα , ἃ οὐκ ἄν τις ἔχοι τέλους τυχόντα τοὺς χρόνους ἀποδεῖξαι τοῦ Ζοροβάβελ .
διόπερ ὡσανεὶ πληρωθείσης τῆς προφητείας τῆς περὶ τῶν εἰς Αἴγυπτον κατεληλυθότων ἐπὶ τῶν Ἰερεμίου χρόνων ἑτέρας ὑποθέσεως ἁπτόμενος ὁ λόγος ἐξ ἑτέρας ἀρχῆς θεσπίζει τὰ περὶ τῆς ἐπιφανείας τοῦ Χριστοῦ τοῦ θεοῦ ·
μόνος γὰρ αὐτὸς ἐν ἀνθρώποις δίκαιος ἀνεφάνη βασιλεύς .
καὶ οἱ ἀπόστολοι δὲ αὐτοῦ μετὰ κρίσεως τοῦ ἑαυτῶν βασιλέως τῆς ἐκκλησίας αὐτοῦ καθηγήσαντο .
καὶ ἔχει λόγον μετὰ τὸ περιγράψαι τὴν προφητείαν τὴν περὶ τῶν εἰς Αἴγυπτον ἐπὶ Ἰερεμίου κατεληλυθότων καὶ μετὰ τὸ θεσπίσαι τὴν ἀπὸ Βαβυλῶνος ἐπάνοδον καὶ τὴν ἀνανέωσιν τῆς Ἰερουσαλήμ , τήν τε κατάστασιν τοῦ λαοῦ τὴν μέλλουσαν ἔσεσθαι ἐπὶ τῆς Ἰουδαίας χώρας , ἑξῆς καὶ ἀκολούθως τὴν περὶ τοῦ Χριστοῦ προφητείαν ἐπάγεσθαι καὶ αὐτὸν εἶναι τὸν προφητευόμενον καὶ τὰ δι αὐτοῦ πᾶσιν ἀνθρώποις προξενηθέντα ἀγαθά .
ὥσπερ δὲ προεφήτευε τὴν μετὰ πλεῖστα ἔτη γενησομένην εἰς Αἴγυπτον κάθοδον τῶν κατὰ τοὺς χρόνους Ἰερεμίου τοῦ προφήτου καὶ τὴν μετὰ ταῦτα τῆς αἰχμαλωσίας ἐπάνοδον γεγενημένην , οὕτως οὐδὲν ἦν θαυμαστὸν προφῆσαι αὐτὸν καὶ ἔτι μᾶλλον μακροῖς ὕστερον χρόνοις γενησόμενα ἐπὶ τῆς τοῦ Χριστοῦ παρουσίας , ὃν βασιλέα δίκαιον καλεῖν εἰς δικαιοσύνην βασιλεύοντα κατὰ τοὺς λοιποὺς ἑρμηνευτάς 0 .
ἐπειδὴ διὰ τοῦ εὐαγγελίου αὐτοῦ δικαιοσύνη θεοῦ πεφανέρωται ὡς μὴ μόνον Ἰουδαίοις , ἀλλὰ καὶ Ἕλλησι καὶ τοῖς καθ ὅλης τῆς οἰκουμένης ἀνθρώποις τὴν τοῦ θεοῦ γνῶσιν κηρύττεσθαι , ἐβασίλευσε τοίνυν εἰς δικαιοσύνην ὁ Χριστὸς τοῦ θεοῦ καινήν τινα ταύτην τὴν βασιλείαν ·
οὐ γὰρ εἰς ἀνθρωπίνην ἀξίαν ἀποβλέπων οὐ δὲ εἰς τιμὴν καὶ δόξαν τὴν παρὰ ἀνθρώποις τὴν βασιλείαν ἐπανῄρητο , ἀλλ εἰς δικαιοσύνην ·
ὥσπερ οὖν καὶ οἱ ἄρχοντες αὐτοῦ οὐκ ἐν ἀξιώμασι κοσμικοῖς προαχθέντες ἦρχον , ἀλλ εἰς κρίσιν 0 .
διὸ κατὰ τοὺς λοιποὺς ἑρμηνευτὰς εἴρηται ·
καὶ ἄρχοντες εἰς κρίμα ἄρξουσιν .
καὶ ἔσται ὁ ἄνθρωπος κρύπτων τοὺς λόγους αὐτοῦ ὁ Σύμμαχος ·
καὶ ἔσται φησὶν ἀνὴρ ὡς ἀποκρυφὴ ἀπὸ πνεύματος καὶ σκέπη λαίλαπος 0 .
ποῖος οὖν ὁ ἄνθρωπος ἔσται ἀλλ ἢ ὁ ἀνωτέρω δίκαιος ὠνομασμένος 0 ;
αὐτὸς γὰρ οὗτος ἔσται ἀνήρ , οὐκ ὢν τῇ φύσει ἀνήρ , ἀλλὰ κρείττων ἢ κατὰ ἀνθρώπου φύσιν 0 ·
πλὴν ἔσται ἄνθρωπος ἐπικρύπτων αὐτοῦ τὴν θεότητα .
διὸ κατὰ μὲν τὸν Σύμμαχον ὡς ἀποκρυφὴ ἀπὸ πνεύματος καὶ σκέπη λαίλαπος εἴρηται , κατὰ δὲ τὸν Ἀκύλαν 0 1 ·
ὡς κρύπτων πνεῦμα καὶ ἀποκρυφὴ ἐντινάγματος 0 .
ὁρᾷς ὡς κρύφιον τὴν οἰκονομίαν τῆς ἀνθρωπότητος αὐτοῦ παρίστησιν ὁ λόγος , κατὰ δὲ τοὺς Ἑβδομήκοντα ἐπειδὴ πάντα ἃ ἐλάλει ἐν παραβολαῖς ὁμιλεῖ 0 .
διὰ τοῦτο λέλεκται ·
κρύπτων τοὺς λόγους αὐτοῦ καὶ κρυβήσεται ὡς ἀπὸ ὕδατος φερομένου ·
ὕδωρ γὰρ φερόμενον ἦν καὶ ἀπολλύμενον τὸ πλῆθος τοῦ Ἰουδαίων λαοῦ ·
διὸ καὶ ἀπέκρυπτεν αὐτὸν ἐξ αὐτῶν καὶ τοὺς λόγους αὐτοῦ ἀπ ἐκείνων μὲν ἐκάλυπτε , τοῖς δὲ αὐτοῦ μαθηταῖς ἐφανέρου .
διό φησιν ἔσεσθαι αὐτὸν ἐμφανῆ τῇ ἐκκλησίᾳ αὐτοῦ ἐπιφέρων ἑξῆς καὶ λέγων ·
καὶ φανήσεται ἐν Σιὼν ὡς ποταμός .
τίς δὲ φανήσεται ἢ αὐτὸς δίκαιος ὁ βασιλεύς 0 ;
αὐτὸς γὰρ φανήσεται ὡς ποταμὸς φερόμενος ἔνδοξος .
τίς δέ ἐστιν ἡ Σιὼν αὕτη ἢ ἡ τὸν ἀπ ἐκείνων κρυπτόμενον ἐμφανῶς παραδεξομένη ;
οἷόν τινα μέγαν ποταμὸν διδάσκει λέγων ·
ὡς ποταμὸς φερόμενος ἔνδοξος ἐν γῇ διψώσῃ 0 .
ἡ γὰρ πάλαι ἔρημος καὶ διψῶσα γῆ ἡ ἐξ ἐθνῶν ἐκκλησία αὕτη ἐστὶν ἡ Σιών , ἐν ᾗ φησιν οὐκέτι ἔσονται πεποιθότες ἐπ ἀνθρώποις , ἀνθ οὗ ὁ Σύμμαχος ἡρμήνευσε ·
καὶ οὐκ ἀμαυρωθήσονται οἱ ὀφθαλμοὶ τῶν ὁρώντων δηλῶν τοὺς ἐν τῇ ἐκκλησίᾳ τοῦ θεοῦ ὡς βλέπειν καὶ νοεῖν τὸν ἐμφανῆ γενόμενον αὐτοῖς ποταμόν , δηλαδὴ τὸν μονογενῆ τοῦ θεοῦ λόγον , περὶ οὗ εἴρηται ·
ὁ ποταμὸς τοῦ θεοῦ ἐπληρώθη ὑδάτων , καί ·
διὸ καὶ αὐτὸς ἐδίδασκε λέγων ὁ σωτήρ ·
ὃς ἂν πίῃ ἐκ τοῦ ὕδατος οὗ ἐγὼ δώσω αὐτῷ , ποταμοὶ ἐκ τῆς κοιλίας αὐτοῦ ῥεύσουσιν ὕδατος ζῶντος .
τούτοις ἐπιλέγει ἑξῆς ·
καὶ τὰ ὦτα ἀκούειν δώσουσι .
καὶ ἡ καρδία τῶν ἀσθενούντων προσέξει τοῦ ἀκούειν , ἀνθ οὗ ὁ Σύμμαχός φησι ·
καρδία δὲ ἀνοήτων συνήσει γνῶναι .
ὁρᾷς ὅπως τοῖς πάλαι ἀνοήτοις τὴν σύνεσιν τοῦ δικαίου βασιλέως τοῦ ἀποκρύψαντος αὐτὸν ἀπὸ ἑτέρων ἐπαγγέλλεται .
καὶ γλῶσσαι δέ φησιν αἱ ψελλίζουσαι ταχὺ μαθήσονται λαλεῖν εἰρήνην , κατὰ δὲ τὸν Σύμμαχον 0 ·
γλῶσσα δὲ τραυλῶν ταχυνεῖ λαλεῖν τρανά .
σιὼν τοίνυν ἡ καὶ γῆ διψῶσα ἡ πάλαι ἔρημος εἴη ἂν ἡ ἐκκλησία καὶ καρδία ἀσθενούντων καὶ γλῶσσαι τραυλίζουσαι αἱ τῶν πάλαι τὸν θεὸν μὴ νοούντων μη δὲ ὀρθὰ λαλούντων ἐθνῶν , οἷς ἐπαγγέλλεται τὴν ἐπὶ τὰ κρείττω μεταβολήν 0 .
καὶ οὐκέτι οὐ μὴ εἴπωσι τῷ μωρῷ ἄρχειν ·
ὥσπερ οὖν πρότερον ἐποίουν , ὅτε τοῖς ὡς ἀληθῶς μωροῖς διδασκάλοις αὐτῶν ἐπέτρεπον τὰς ἑαυτῶν ψυχάς , ἦσαν δὲ οὗτοι οἱ σοφοὶ τοῦ αἰῶνος τούτου ὧν ἐμώρανεν ὁ θεὸς τὴν σοφίαν .
ἀλλὰ πάλαι μὲν τούτῳ τῷ διὰ μωρίαν ἀθέῳ καὶ πολυθέῳ διδασκάλῳ ἐπέτρεπον τὴν ἑαυτῶν ἀρχήν , νυνὶ δὲ ὁ λόγος οὐκέτι φησὶν ἐροῦσι τῷ μωρῷ ἄρχειν .
καὶ οὐκέτι μὴ εἴπωσιν οἱ ὑπηρέται σου Σίγα , ὁ Σύμμαχος ·
οὐ δὲ τῷ δολίῳ ῥηθήσεταί φησι σωτήρ ·
πάντες γάρ που οἱ πάλαι ἄρχοντες μωροὶ ὄντες οὐκ ἐπέτρεπον τοῖς βουλομένοις τι μανθάνειν καὶ περὶ ἀληθείας ἐρωτᾶν .
διὸ κατὰ τοὺς Ἑβδομήκοντα εἴρηται ·
καὶ οὐκέτι μὴ εἴπωσιν οἱ ὑπηρέται σου Σίγα , ὁ γὰρ μωρὸς μωρὰ λαλήσει .
τοιοῦτος δὲ ἦν ἀληθῶς πᾶς ὁ τὴν σοφίαν ἐπαγγελλόμενος τοῦ αἰῶνος τούτου .
καὶ ἡ καρδία δὲ αὐτοῦ μάταια ἐνόει τοῦ συντελεῖν ἄνομα καὶ λαλεῖν πρὸς κύριον πλάνησιν , τοῦ διαστρέψαι ψυχὰς πεινώσας , ἢ κατὰ τοὺς λοιποὺς ἑρμηνευτάς 0 ·
τοῦ κόψαι ἢ ἐκκόψαι ψυχὰς πεινώσας , καὶ τὰς ψυχὰς τὰς διψώσας κενὰς ποιῆσαι 0 .
ταῦτα γὰρ πάντα πάλαι ἔπραττον οἱ πάλαι μωροὶ ἄρχοντες τῶν ἀνθρώπων καὶ τῆς βουλῆς αὐτῶν πονηρᾶς οὔσης ἄνομα ἐβουλεύοντο εἰς τὸ καταφθεῖραι τοῖς αὐτῶν λόγοις τοὺς τὰς ψυχὰς ταπεινούς , ἢ κατὰ τὸν Σύμμαχον 0 ·
εἰς τὸ καταφθεῖραι πραεῖς ἐν λαλιαῖς ψευδέσιν καὶ ὑπὲρ τοῦ διασκεδάσαι λόγους ταπεινῶν 0 .
καὶ γὰρ εἴ πού τις μέτριος καὶ ταπεινὸς ὀρθὸν περὶ ἀληθείας προεφέρετο λόγον , τοῦτον ἠφάνιζον διασκεδαννύντες .
ταῦτα μὲν πάλαι πρότερον οὐκέτι δὲ ἔσεσθαι ταῦτά φησιν ἐν τῇ καινῇ Σιών .
οὐ γὰρ εἴπωσι τῷ μωρῷ ἄρχειν , οὐ δὲ τῷ δολίῳ ῥηθήσεται σωτήρ , ἀλλ οἱ εὐσεβεῖς συνετά φησιν ἐβουλεύσαντο , καὶ αὕτη ἡ βουλὴ μενεῖ , κατὰ δὲ τὸν Σύμμαχον μετὰ τὴν κατὰ τῶν μωρῶν ἀρχόντων διήγησιν ἐπιλέγεται ·
ἄρχων δὲ ἀρχοντικὰ βουλεύσεται καὶ ἡγεμὼν ἀναστήσεται .
δι  ὧν σημαίνονται οἱ ἀπόστολοι τοῦ σωτῆρος ἡμῶν , οἷς εἰς τὴν ἀρχὴν τῆς ἐκκλησίας αὐτοῦ καὶ τὸ ἡγεῖσθαι αὐτῆς ὁ δίκαιος δεδώρηται βασιλεύς .
διὸ εἴρηται ἐξ αὐτοῦ προσώπου ·
σὺ δέ , ἄνθρωπε , ἡγεμών μου καὶ γνωστέ μου 0 .
ἐπιτηρῆσαι δὲ ἄξιον ὡς ἐν ταῖς ἐπαγγελίαις ταύταις οὐδαμοῦ Ἰσραὴλ ὠνόμασται οὐ δὲ ὁ πολλάκις ὠνομασμένος Ἰούδας οὐ δὲ Ἰακὼβ διὰ τὸ τὴν προφητείαν περὶ τοῦ Χριστοῦ εἶναι καὶ περὶ τῶν ἐν τῇ ἐκκλησίᾳ αὐτοῦ ἐκ τῆς τῶν ἀρρένων ἐπιστρεφόντων πλάνης 0 .
εἰκότως οὖν κατὰ τοὺς Ἑβδομήκοντα ἐν ἀρχῇ τῆς περικοπῆς ὁ λόγος ἐμακάριζε τοὺς ἔχοντας ἐν Σιὼν σπέρμα καὶ οἰκείους ἐν Ἰερουσαλήμ , ταύτῃ δῆλον δ ὅτι τῇ καινῇ Σιὼν καὶ τῇ νέᾳ Χριστοῦ Ἰερουσαλήμ , ἐν ᾗ τὸ σπέρμα τῶν πάλαι μακαρίων ἀνδρῶν ἐξανθῆσαν , ἐκαρποφόρησεν ὡς τὴν σύμπασαν οἰκουμένην τῆς ἐξ αὐτῶν εὐλογίας πληρωθῆναι .
διὸ περὶ αὐτῶν οἱ πάλαι τοῦ θεοῦ μακάριοι προφῆται θεσπίζοντες ἔλεγον ·
ἀλλ οὐ γεγόνασιν οἱ ταῦτα λέγοντες ἄσποροι καὶ ἄγονοι καὶ ἄκαρποι ὡς Σόδομα καὶ ὡς Γόμορρα 0 1 ·
διὸ μακαρίζονται ἐν τῇ ἐκκλησίᾳ τοῦ θεοῦ τοιαῦτα σπέρματα τοιούτους οἰκείους κτησάμενοι .
πολλαχοῦ δὲ τῆς προκειμένης προφητείας εὑρήσεις προϊὼν τὴν ἐξ ἐθνῶν ἐκκλησίαν τοῦτον χρηματίζουσαν τὸν τρόπον .
θεσπίσας ὁ λόγος τὴν ἐπιφάνειαν τοῦ Χριστοῦ καὶ τῶν ἀποστόλων αὐτοῦ τὴν μετὰ κρίσεως ὀρθῆς ἐπιστασίαν διὰ τοῦ εἰπεῖν 0 ·
ἰδοὺ βασιλεὺς δίκαιος βασιλεύσει , καὶ ἄρχοντες μετὰ κρίσεως ἄρξουσιν , εἶτ ἐπισυνάψας τῶν ἐθνῶν τὴν ἐπὶ τὸν θεὸν ἐπιστροφὴν τῷ ἐκ περιτομῆς λαῷ διὰ τῶν προκειμένων προσφωνεῖ παρακελευόμενος ἀποκλάεσθαι καὶ κόπτεσθαι καὶ θρηνεῖν ὡς ἂν ἐκπεσόντι τῆς τοῦ θεοῦ χάριτος διὰ τὴν εἰς τὸν θεὸν ἀπιστίαν αὐτῶν ·
διαβάλλων δὲ τὸ ἄνανδρον τῆς ψυχῆς αὐτῶν καὶ τὸ τεθηλυμμένον γυναῖκας αὐτοὺς ἀποκαλεῖ .
φησὶ δὲ τὰς συναγωγὰς αὐτῶν δηλοῦσθαι διὰ τῆς φασκούσης προφητείας ·
γυναῖκες πλούσιαι , ἀνάστητε , ἢ κατὰ τοὺς λοιποὺς ἑρμηνευτάς ·
γυναῖκες εὐθηνοῦσαι 0 ·
καὶ γὰρ ἦσαν ὡς ἀληθῶς πάλαι ποτὲ κατὰ θεὸν πλουτοῦσαι καὶ εὐθηνοῦσαι .
εἰ μὴ ἄρα πλουσίας αὐτὰς λέγει καὶ εὐθηνούσας διὰ τὸ δοκεῖν ἐν σωματικῷ πλούτῳ περιττεύειν καὶ τρυφᾶν , παρακελεύεται τοίνυν αὐταῖς ὁ λόγος μὴ ὑπτίως μη δὲ παρέργως προσέχειν τοῖς λεγομένοις , διεγηγερμένως δὲ καὶ συντεταγμένως .
ἀνάστητε καὶ ἀκούσατε τῆς φωνῆς μου .
μήτι δὲ καὶ ὡς πεσούσαις προστάττει διαναστῆναι ;
θυγατέρες ἐν ἐλπίδι , οἱ λοιποὶ ἑρμηνευταὶ συμφώνως θυγατέρες πεποιθυῖαι εἰρήκασιν 0 ·
ἐδόκουν γὰρ εἰσέτι τότε ὡς ἂν πλούσιαι τυγχάνουσαι καὶ εὐθηνοῦσαι μέγα φρονεῖν καὶ πεποιθέναι ἐπὶ τῷ πλούτῳ .
εἴποις δ ἂν τὰς μὲν πρώτας γυναῖκας σημαίνειν τὰς ἐπὶ τῶν παλαιῶν χρόνων παρὰ Ἰουδαίοις συνόδους καὶ τὰ πλήθη τὰ ἐν αὐταῖς συναγόμενα , τὰς δὲ θυγατέρας τὰς ἐν τοῖς ὕστερον χρόνοις ὑποστησομένας τῶν αὐτῶν συναγωγάς .
καὶ δὴ προστάττει ὁ λόγος ἀμφοτέροις τοῖς εἰρημένοις τάγμασι συντεταμένως καὶ μετὰ προσοχῆς ἀκοῦσαι τῶν ἐπιφερομένων , δι ὧν διδάσκει προσήκειν αὐταῖς μνείαν ποιήσασθαι ἐνιαυτοῦ τινος ἡμερῶν καὶ τοῦτο πρᾶξαι μετὰ ὀδύνης πρὸς τῷ καὶ ἐλπίδα ὑπογράψαι ἑαυταῖς ἀγαθήν .
ἐνιαυτὸν δὲ ὁ προφητικὸς λόγος τὸν χρόνον τοῦ κηρύγματος τοῦ εὐαγγελικοῦ , καθ ὃν ὁ σωτὴρ καὶ κύριος ἡμῶν συνὼν ἀνθρώποις ἐκήρυττε , διδάσκει .
καὶ τοῦτο δῆλον ἀπὸ τοῦ ἑξῆς ἐκ προσώπου τοῦ Χριστοῦ λέγεσθαι 0 ·
πνεῦμα κυρίου ἐπ ἐμέ , οὗ εἵνεκεν ἔχρισέ με ·
εὐαγγελίσασθαι πτωχοῖς ἀπέσταλκέ με , κηρύξαι αἰχμαλώτοις ἄφεσιν καὶ τυφλοῖς ἀνάβλεψιν , καλέσαι ἐνιαυτὸν κυρίου δεκτόν .
τούτου δὴ οὖν τοῦ ἐνιαυτοῦ μνείαν ποιήσασθαι βούλεται τὰς εἰρημένας καὶ τοῦτο πρᾶξαι μετὰ ὀδύνης κατανυττομένας ἐφ οἷς τετολμήκασιν , ἀλλὰ καὶ μετὰ ἐλπίδος ἀγαθῆς τοῦτο ποιεῖν διὰ τὴν τοῖς μεταμελομένοις ἐφ οἷς ἔπραξαν ἐπηγγελμένην ἐλπίδα .
ὅτε μὲν οὖν ὑπῆρχεν ἀμπελὼν κυρίου ὁ οἶκος τοῦ Ἰσραὴλ καὶ ἄνθρωπος τοῦ Ἰούδα νεόφυτον ἠγαπημένον , πολὺς ἦν ὁ παρ αὐτοῖς τρυγητός , λέγω δὲ ὅτε συνειστήκει ὁ νεὼς καὶ τὸ θυσιαστήριον , ἐξ ἅπαντός τε τοῦ ἔθνους ὥσπερ ἐξ ἀμπελῶνος τὰ δῶρα καὶ αἱ κατὰ νόμον θυσίαι προσεφέροντο 0 .
νυνὶ δέ φησιν ·
ἀνήλωται ὁ τρυγητὸς καὶ πέπαυται .
εἰ δὲ καὶ ἄλλοτέ ποτε παυσάμενος οὗτος ὁ τρυγητὸς κατὰ τὴν εἰς Βαβυλῶνα αἰχμαλωσίαν αὖθις ἀνελήφθη ἀνανεωθέντος τοῦ τόπου , ἀλλὰ νῦν μὲν μανθάνετε , ὅτι οὐκέτι μὴ ἔλθῃ ·
ἅπαξ γὰρ ἀνήλωται καὶ πέπαυται , κατὰ δὲ τὸν Σύμμαχον 0 ·
συνετελέσθη φησὶ τρυγητός , ἐκηρύχθη ἵνα μὴ ἔλθῃ .
τί οὖν χρὴ ἐπὶ τούτῳ πράττειν ὑμᾶς τὰς προλεχθείσας , ἐπιφέρει λέγων ·
ἔκστητε , λυπήθητε , αἱ πεποιθυῖαι .
ἁψάσθω φησὶν ὑμῶν ἡ κατὰ θεὸν λύπη , καὶ τῆς προτέρας ἀπιστίας ἔκστητε ἐπιδοῦσαι ἑαυτὰς εἰς μετάνοιαν ·
διὸ καρποὺς μετανοίας τοῖς ἔργοις ἐνδείξασθε ἀποδυσάμεναι τὴν τοῦ πλούτου περιβολήν , τῆς τε τρυφῆς καὶ τῆς εὐθηνίας ἑαυτὰς ἀπογυμνώσασαι , ἀνδρικῷ δὲ σχήματι περιζωσάμεναι τὰς ὀσφὺς κόπτεσθε τὴν καταλαβοῦσαν ἐρημίαν τὸν πάλαι ὑμῶν ἐπιθυμητὸν ἀμπελῶνα .
τί δὲ πέπονθεν ὁ ἀγρὸς καὶ τί ἡ ἄμπελος ἡ πολυφόρος , ἑξῆς ἐπιλέγει 0 ·
ἡ γῆ τοῦ λαοῦ ἄκανθα καὶ χόρτος ἀναβήσεται .
τοῦτο δὲ ἐδήλου διὰ τῶν ἔμπροσθεν εἰπών ·
καὶ ἔμεινα ἵνα ποιήσῃ σταφυλήν , ἐποίησε δὲ ἀκάνθας .
καὶ ταύτας διερμηνεύων ἐπῆγε λέγων ·
ἔμεινα ἵνα ποιήσῃ κρίσιν , ἐποίησε δὲ ἀνομίαν καὶ οὐ δικαιοσύνην ἀλλὰ κραυγήν .
ἐπὶ τούτοις τοιγαροῦν κόπτεσθαι παρεκελεύετο καὶ μάλιστα διὰ τὴν ἐπιφερομένην ἀπειλήν , δι ἧς εἴρηται ·
ἐκ πάσης οἰκίας εὐφροσύνη ἀρθήσεται .
καὶ ἡ πάλαι πλουσία πόλις αὕτη , οἶκοι ἔρημοι καταλειφθήσονται , ὅτε πλοῦτος τῆς πόλεως καὶ τὰ σεμνὰ καὶ τὰ ἐπιθυμητὰ τοῦ ἱεροῦ οἴκου καταλειφθήσονται ὑπὸ τοῦ θεοῦ .
καὶ γενήσεται δέ φησιν ἡ πάλαι γαυριῶσα καὶ τοῦ θεοῦ χρηματίζουσα πόλις οἰκητήριον ὄνων ἀγρίων καὶ βοσκήματα ποιμένων , ἢ κατὰ τὸν Ἀκύλαν ·
βοσκήματα ἀγελῶν .
τίς δὲ ὁρῶν μετοίκους ἄνδρας οἰκοῦντας τὴν Ἰερουσαλὴμ εἰδωλολάτρας τε ἐκ διαφόρων ἐθνῶν συνειλεγμένους , οὐκ ἂν εὐλόγως εἴποι ὄνους ἀγρίους καὶ διαφόρους ἀγέλας καταβόσκεσθαι αὐτήν ;
εὐφροσύνη ὄνων ἀγρίων , βοσκήματα ποιμένων 0 .
διὰ ταῦτα τοιγαροῦν προσέταξεν ὑμῖν ὁ λόγος ἰσχυρὸν ποιεῖσθαι κοπετὸν καὶ τῷ θρήνῳ παραμένειν ἐπὶ τοσοῦτον , ἕως ἂν ἐπέλθῃ ἐφ ὑμᾶς πνεῦμα ἀφ ὑψηλοῦ , ἢ κατὰ τὸν Σύμμαχον 0 ·
ἀνάψυξις ἐξ ὕψους 0 ·
ἔστι μὲν γὰρ διαφορὰ πνευμάτων , πλὴν οὐδὲν ὑμᾶς ἀνακτήσασθαι δύναται καὶ ἀναπαῦσαι τοῦ θρήνου καὶ τοῦ κοπετοῦ ἢ τὸ ἐξ ὕψους καταπεμπόμενον πνεῦμα εἴγε ἐπέλθοι ἐφ ὑμᾶς .
τοῦτο δὲ ἦν περὶ οὗ ἔφασκεν ὁ σωτήρ ·
ἰδοὺ ἐγὼ ἀπέρχομαι καὶ ἀποστέλλω ὑμῖν τὸν παράκλητον , τὸ πνεῦμα τῆς ἀληθείας , καὶ πάλιν ·
ἕως ἂν λάβητε ἐξ ὕψους δύναμιν 0 .
ἐπεὶ τοίνυν 0 ·
μακάριοι οἱ πενθοῦντες , ὅτι αὐτοὶ παρακληθήσονται , καί 0 ·
μακάριοι οἱ κλαίοντες , ὅτι γελάσονται , εἰκότως ταῖς προλεχθείσαις , εἰ διὰ θρήνου καὶ κλαυθμοῦ καὶ κοπετοῦ τὴν μετάνοιαν ἐνεδείξαντο , ἐπαγγελίαν δίδωσιν ἀγαθὴν τὴν διὰ τοῦ ἁγίου πνεύματος .
εἶτα πάλιν τὰ ἀνωτέρω λελεγμένα διαφόρως ἑρμηνεύει λέγων ·
καὶ ἔσται ἔρημος ὁ Χερμέλ , καὶ ὁ Χερμὲλ εἰς δρυμὸν λογισθήσεται , κατὰ δὲ τὸν Σύμμαχον 0 ·
καὶ ἔσται φησὶν ἔρημος ὁ Κάρμηλος , ὁ δὲ Κάρμηλος εἰς δρυμὸν λογισθήσεται .
ἐλέγετο δὲ καὶ διὰ τῶν ἔμπροσθεν ·
οὐκέτι μικρὸν καὶ μετατεθήσεται ὁ Λίβανος ὡς τὸ ὄρος τὸ Χερμέλ , καὶ τὸ Χερμὲλ εἰς δρυμὸν λογισθήσεται 0 .
καὶ ἀκούσονται ἐν τῇ ἡμέρᾳ ἐκείνῃ κωφοὶ λόγους βιβλίου , καὶ οἱ ἐν τῷ σκότει καὶ οἱ ἐν τῇ ὁμίχλῃ ὀφθαλμοὶ τυφλῶν ὄψονται ·
καὶ ἀγαλλιάσονται πτωχοὶ διὰ κυρίου ἐν εὐφροσύνῃ , καὶ οἱ ἀπηλπισμένοι τῶν ἀνθρώπων ἐμπλησθήσονται εὐφροσύνης , κατὰ δὲ τὸν Σύμμαχον 0 ·
ἔτι βραχύ φησι καὶ ἔσται Λίβανος εἰς Κάρμηλον , ὁ δὲ Κάρμηλος εἰς δρυμὸν λογισθήσεται .
δι ὧν Λίβανος μὲν τὸ ὄρος τὸ ἐπὶ τῆς Φοινίκης ἐδήλου τὰ ἔθνη , Κάρμηλος δὲ τὸ ὄρος τὸ ὑπὸ Ἰουδαίοις ὂν πρότερον τὸν ἐκ περιτομῆς λαόν , ὅθεν καὶ ἑρμηνεύεται ὁ Χερμέλ , δηλαδὴ ὁ Κάρμηλος , ἐπίγνωσις περιτομῆς 0 .
τὸν Λίβανον τοίνυν , τὸν ἀλλόφυλον καὶ τὸν ἀλλογενῆ λαὸν τὸν ἐξ ἐθνῶν μεταβληθέντα ἔσεσθαί φησιν , ὁποῖος ἦν ὁ πάλαι παρὰ τῷ θεῷ τετιμημένος λαὸς ὁ ἐκ περιτομῆς , αὐτὸν δὲ τὸν ἐκ περιτομῆς λαὸν Χερμὲλ ἢ Κάρμηλον ὀνομαζόμενον εἰς δρυμὸν λογισθήσεσθαι .
τοῦτο τοίνυν καὶ ἐν τοῖς μετὰ χεῖρας σημαίνει φάσκων ὁ λόγος .
κατὰ τὸν Σύμμαχον 0 ·
καὶ ἔσται ἡ ἔρημος εἰς Κάρμηλον ·
ὡς γὰρ ἐκεῖ ὁ Λίβανος εἰς Κάρμηλον ἐλέγετο μεταβαλεῖσθαι , οὕτως ἐνταῦθα ἡ ἔρημος , ἵν ᾖ ταῦτα ἡ ἔρημος καὶ ὁ Λίβανος οὕτω δηλουμένης τῆς ἐξ ἐθνῶν ἐκκλησίας , ἥτις μεταβέβληται εἰς Κάρμηλον 0 1 .
ὥσπερ γὰρ ἦν πάλαι πρότερον μερὶς κυρίου λαὸς αὐτοῦ Ἰακώβ , καὶ σχοίνισμα κληρονομίας αὐτοῦ Ἰσραήλ , ὅ τε Κάρμηλος ἦν ἐπίγνωσιν ἔχων περὶ ταύτης , οὕτως ὁ Λίβανος καὶ ἡ πάλαι ἔρημος ἐπὶ τὸ κρεῖττον μεταβαλοῦσα γέγονε μερὶς τοῦ θεοῦ .
ὡς αὖ πάλιν ὁ Κάρμηλος εἰς δρυμὸν ἐλογίσθη , δρυμὸς δέ ἐστι χωρίον φυτῶν ἀγρίων καὶ ἀκάρπων πλήρης .
διὸ σύνηθές ἐστι τῇ θείᾳ γραφῇ τὰ ἔθνη τὰ τὸν θεὸν οὐκ εἰδότα δρυμὸν ὀνομάζειν ὡς πολλάκις ἀπεδείξαμεν .
Εἶθ  ἑξῆς ὡς ἂν ἤδη μεγάλων ἀγαθῶν ἠξιωμένη τῇ ἐρήμῳ ἐπαγγέλλεται τὰ ἐπιφερόμενα λέγων ·
καὶ ἀναπαύσεται ἐν τῇ ἐρήμῳ κρίμα , καὶ δικαιοσύνη ἐν τῷ Καρμήλῳ κατοικήσει ·
ποίῳ δὲ Καρμήλῳ ἢ αὐτῇ τῇ ἐρήμῳ , περὶ ἧς ἐλέγετο 0 ·
καὶ ἔσται ἡ ἔρημος εἰς Κάρμηλον .
κρίμα τοίνυν καὶ δικαιοσύνην ἀναπαύσεσθαι καὶ κατοικήσειν ἐπαγγέλλεται ἐν τῇ πάλαι ἐρήμῳ .
διὸ καὶ τῆς ἀνωτέρω προφητείας ἐλέγετο ·
ἔτι μικρὸν καὶ μετατεθήσεται ὁ Λίβανος ὡς τὸ ὄρος τὸ Χερμέλ 0 .
καὶ ἑξῆς ἐπεφέρετο ἡ τῶν ἀπίστων ἐθνῶν εἰς τὸν θεὸν ἐπιστροφὴ διὰ τοῦ ·
καὶ ἀκούσονται ἐν τῇ ἡμέρᾳ ἐκείνῃ κωφοὶ λόγους βιβλίου , καὶ οἱ ἐν τῇ ὁμίχλῃ ὀφθαλμοὶ τυφλῶν ὄψονται καὶ τὰ ἑξῆς .
οὕτως οὖν καὶ ἐνταῦθα τὰ ὅμοια ἐκείνοις ἐπάγει φάσκων ἐν τῇ πάλαι ἐρήμῳ ἀναπαύσεσθαι κρίμα καὶ δικαιοσύνην , ἔσεσθαι ἐν αὐτῇ ἔργα δικαιοσύνης , ἀλλὰ καὶ ἔσονταί φησιν ἐν τῇ ἐρήμῳ ταύτῃ πεποιθότες ἕως τοῦ αἰῶνος ·
καὶ οἰκήσει ὁ λαὸς αὐτοῦ ἐν πόλει εἰρήνης .
ἀντὶ γὰρ τῆς καθαιρεθείσης πόλεως τῆς μεγάλης ἐκείνης καὶ γαυριώσης ἑτέραν τῷ θεῷ συστήσεσθαι πόλιν , τὴν ἀπὸ περάτων ἕως περάτων καθολικὴν ἐκκλησίαν καὶ τὸ ἐν αὐτῇ θεοσεβὲς πολίτευμα θεσπίζει .
καὶ ἑδρασθήσεταί φησιν ὁ λαός μου ἐν οἰκίᾳ εἰρήνης , οὐκέτι τοῦ Ἰσραὴλ ἐνταῦθα οὐ δὲ τοῦ Ἰακὼβ μνημονευομένου , ἀλλὰ τοῦ θεοῦ τοῦ κατοικήσαντος ἐν τῇ καινῇ πόλει τῆς εἰρήνης , ἐν ᾗ κατοικήσειν τὸν λαὸν αὐτοῦ φησι πεποιθὼς καὶ ἀναπαύεσθαι μετὰ πλούτου .
τὸν δὲ τῆς ἐκκλησίας πλοῦτον σημαίνει λέγων ὁ Ἀπόστολος ·
Εὐχαριστῶ τῷ θεῷ μου διὰ Ἰησοῦ Χριστοῦ , ὅτι ἐν παντὶ ἐπλουτίσθητε ἐν αὐτῷ , ἐν παντὶ λόγῳ καὶ πάσῃ γνώσει .
Εἶτα ἐπειδὴ ἐν τοῖς ἀνωτέρω τὴν ὀργὴν τοῦ θεοῦ τοῖς ἀσεβέσιν ἐπελεύσεσθαι κατὰ τὸν τῆς κρίσεως καιρὸν ἐδήλου φάσκων ·
μετὰ θυμοῦ καὶ ὀργῆς καὶ φλογὸς πυρὸς κατεσθιούσης κεραυνώσει βιαίως καὶ ὡς χάλαζα συγκαταφερομένη βίᾳ , εἰκότως ἐπὶ τοῦ παρόντος ἐπιφέρει περὶ τῶν μετὰ χεῖρας μακαριζομένων τό 0 ·
ἡ δὲ χάλαζα ἐὰν καταβῇ , οὐκ ἐφ ὑμᾶς ἥξει , ἀλλὰ καὶ οἱ ἐνοικοῦντες ἐν τοῖς δρυμοῖς ἔσονταί φησι πεποιθότες ὡς ἐν τῇ πεδινῇ 0 .
ὁρᾷς ὅπως τοῖς ἀνημέροις καὶ ἀκάρποις φυτοῖς τοῦ δρυμοῦ ἐλπίδας ὑπογράφει ἀγαθὰς ὡς μηκέτι εἶναι τὰς τοιάσδε ψυχὰς ἐν δρυμοῖς , ἀλλ ἐν πεδιάδι καὶ ὁμαλῇ καὶ γεωργουμένῃ χώρᾳ ὥστε θαρρεῖν καὶ πεποιθέναι ἐπὶ τῇ ἑαυτῶν καρποφορίᾳ .
ταῦτα θεσπίσας ὁ λόγος ἑξῆς καὶ ἀκολούθως μακαρίζει τοὺς τὴν ἐρημίαν ταύτην γεωργήσαντας .
μακάριοι οἱ σπείροντες ἐπὶ πᾶν ὕδωρ , οὗ βοῦς καὶ ὄνος πατεῖ 0 .
μακαρίζει δὲ διὰ τούτων τοὺς ἀποστόλους τοῦ σωτῆρος ἡμῶν καὶ τοὺς πρώτους κήρυκας τοῦ εὐαγγελίου τοὺς καὶ Ἰουδαίοις καὶ Ἕλλησι κηρύξαντας καὶ τὸν σπόρον αὐτῶν καταβαλλομένους ἐπὶ πάντα ἄνθρωπον Ἰουδαῖόν τε πρῶτον καὶ Ἕλληνα .
βοῦς μὲν γὰρ διὰ τοὺς πατέρας ὡσανεὶ καθαρὸν ζῷον ὁ ἐκ περιτομῆς λαὸς ὠνόμασται , ὄνος δὲ ὡσανεὶ ἀκάθαρτος ἐκ πατέρων ὁ εἰδωλολατρῶν λαός 0 1 .
ἐπεὶ τοίνυν Ἰουδαίοις πρώτοις , ἔπειτα Ἕλλησιν τὸν εὐαγγελικὸν κατεβάλλοντο σπόρον οἱ τοῦ σωτῆρος ἡμῶν ἀπόστολοι , εἰκότως εἴρηται ·
μακάριος ὁ σπείρων ἐπὶ πᾶν ὕδωρ , οὗ βοῦς καὶ ὄνος πατεῖ 0 .
ὕδωρ δὲ ἐνταῦθα ᾐνίξατο τὴν θεόπνευστον γραφὴν ὑπὸ Ἰουδαίων καὶ τοῦ ἐξ ἐθνῶν λαοῦ πατουμένην .
ἀλλ  ἐγὼ μέν φησιν ὁ προφήτης μακαρίους ὑμᾶς ἡγοῦμαι , ὁρῶ δὲ ἑτέρους ταλανίζοντας ὑμᾶς καὶ ταλαιπώρους ἀποκαλοῦντας , λέγω δὲ τοὺς διώκτας ὑμῶν .
διὸ περὶ αὐτῶν φημι ·
Οὐαὶ τοῖς ταλαιπωροῦσιν ὑμᾶς , καὶ οὐαὶ αὐτοῖς ἀληθῶς , ὅτι ὑμᾶς οὐδεὶς ποιεῖ ταλαιπώρους , καὶ ὁ ἀθετῶν ὑμᾶς νομίζει μὲν ἀνθρώπους ἀθετεῖν , ἀλλ ὑμᾶς οὐκ ἀθετεῖ , ἀλλὰ τὸν ἀποστείλαντα ὑμᾶς 0 .
τούτοις δὲ ἀδελφὰ τυγχάνει τὰ δι ὧν ὁ σωτὴρ τοῖς ἑαυτοῦ μαθηταῖς ἔλεγεν ·
ὁ ὑμᾶς ἀθετῶν ἐμὲ ἀθετεῖ , καὶ ὁ ἐμὲ ἀθετῶν ἀθετεῖ τὸν ἀποστείλαντά με .
δύο γὰρ ὄντων ταγμάτων , ὡς ἂν εἴποι τις κατὰ τοὺς καιροὺς τῶν διωγμῶν , τῶν μὲν δρώντων , τῶν δὲ πασχόντων , μακάριος ἂν εἴη ὁ πάσχων , ἀλλὰ μὴ δρῶν ·
ἄθλιος δὲ ὁ δρῶν , ἀλλὰ μὴ πάσχων 0 .
οὐαὶ δὲ τοῖς αὐτοῖς ἔσται καὶ ἄλλως , ἐπειδὴ ἁλώσονται οἱ ἀθετοῦντες καὶ παραδοθήσονται τῷ παραλαμβάνοντι τοὺς ἀποβλήτους τοῦ θεοῦ γινομένους , ὃς παραλαβὼν τὰς ψυχὰς αὐτῶν οὕτως διαφθείρῃ ὡς ἑξῆς ἐπιλέγεσθαι τό ·
καὶ ὡς σὴς ἐφ ἱματίῳ οὕτως ἡττηθήσονται 0 .
μακαρίσας ὁ προφητικὸς λόγος τοὺς ἀποστόλους τοῦ σωτῆρος ἡμῶν Ἰουδαίοις ἅμα καὶ Ἕλλησι τὰ οὐράνια καὶ εὐαγγελικὰ σπέρματα κατασπείραντας , ταλανίσας δὲ τοὺς ἀθετήσαντας καὶ ὥσπερ ἀναθεματίσας αὐτοὺς ἐξ αὐτῶν προσώπου τῶν ἀποστόλων εὐχὴν ἀναπέμπει τὴν λέγουσαν ·
κύριε , ἐλέησον ἡμᾶς , ἐπὶ σοὶ γὰρ πεποίθαμεν ·